CELEX: 62012CA0259
Language: lt
Date: 2013-06-20 00:00:00
Title: Byla C-259/12: 2013 m. birželio 20 d. Teisingumo Teismo (aštuntoji kolegija) sprendimas byloje ( Administrativen sad Plovdiv (Bulgarija) prašymas priimti prejudicinį sprendimą) Teritorialna direktsia na NAP — Plovdiv prieš RODOPI-M 91 OOD (Apmokestinimas — PVM — Direktyva 2006/112/EB — Mokesčių neutralumo ir proporcingumo principai — Pavėluotas sąskaitos faktūros panaikinimo įtraukimas į apskaitą ir deklaravimas — Pažeidimo ištaisymas — Mokesčio sumokėjimas — Valstybės biudžetas — Žalos nebuvimas — Administracinė sankcija)

3.8.2013   
            
            
               LT
            
            
               Europos Sąjungos oficialusis leidinys
            
            
               C 225/34
            
         2013 m. birželio 20 d. Teisingumo Teismo (aštuntoji kolegija) sprendimas byloje (Administrativen sad Plovdiv (Bulgarija) prašymas priimti prejudicinį sprendimą) Teritorialna direktsia na NAP — Plovdiv prieš RODOPI-M 91 OOD
   
   (Byla C-259/12) (1)
   
   (Apmokestinimas - PVM - Direktyva 2006/112/EB - Mokesčių neutralumo ir proporcingumo principai - Pavėluotas sąskaitos faktūros panaikinimo įtraukimas į apskaitą ir deklaravimas - Pažeidimo ištaisymas - Mokesčio sumokėjimas - Valstybės biudžetas - Žalos nebuvimas - Administracinė sankcija)
   2013/C 225/58
   Proceso kalba: bulgarų
   
      Prašymą priimti prejudicinį sprendimą pateikęs teismas
   
   
      Administrativen sad Plovdiv
   
   
      Šalys pagrindinėje byloje
   
   
      Ieškovė: Teritorialna direktsia na NAP — Plovdiv
   
   
      Atsakovė: RODOPI-M 91 OOD
   
      Dalykas
   
   Prašymas priimti prejudicinį sprendimą — Administrativen sad Plovdiv — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 242 ir 273 straipsnių išaiškinimas — Administracinė sankcija, paskirta už pavėluotą sąskaitos faktūros panaikinimo deklaravimą, nors duomenys apie panaikinimą vėliau buvo įtraukti į apskaitą ir suinteresuotasis asmuo sumokėjo mokestį, kurį privalėjo sumokėti dėl panaikintos sąskaitos faktūros, kuri nebuvo įtraukta į pirkimų registrą ir į mokestinio laikotarpio mokesčių deklaraciją — Piniginė sankcija, lygi laiku nesumokėto mokesčio sumai — Mokesčių neutralumo principas
   
      Rezoliucinė dalis
   
   Mokesčių neutralumo principu nedraudžiama valstybės narės mokesčių administratoriui skirti apmokestinamajam asmeniui, kuris per nacionalinės teisės aktuose nustatytą terminą neįvykdė pareigos įtraukti į apskaitą ir deklaruoti duomenis, turinčius įtakos jo mokėtino pridėtinės vertės mokesčio apskaičiavimui, piniginę baudą, lygią šio nesumokėto per minėtą terminą mokesčio sumai, jeigu vėliau šis apmokestinamasis asmuo ištaisė pažeidimą ir sumokėjo visą mokėtiną mokestį bei palūkanas. Atsižvelgdamas į 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 242 ir 273 straipsnius nacionalinis teismas turi įvertinti, ar, atsižvelgiant į pagrindinės bylos aplinkybes, visų pirma į laikotarpį, per kurį ištaisytas pažeidimas, šio pažeidimo sunkumą ir galimą sukčiavimo ar apmokestinamajam asmeniui taikytinų teisės aktų išvengimo egzistavimą, skirtos sankcijos dydis neviršija to, kas būtina teisingo mokesčio surinkimo ir sukčiavimo išvengimo tikslams pasiekti.
   
      (1)  OL C 243, 2012 8 11.